2022 m. sausio 10 d., Vilnius

VARTOJIMO PREKIŲ IR PASLAUGŲ KAINŲ POKYČIAI

* **2021 m. gruodį, palyginti su lapkričiu, vartojimo prekių ir paslaugų kainos padidėjo 1,2 proc.** Daugiausia tam įtakos turėjo šilumos energijos, kietojo kuro, pieno ir jo produktų, sūrio ir kiaušinių, duonos ir grūdų produktų, mėsos ir jos produktų, asmeninių transporto priemonių techninės priežiūros ir remonto paslaugų, keleivių vežimo oro transportu paslaugų kainų padidėjimas bei spirituotų gėrimų, drabužių ir avalynės kainų sumažėjimas.
* Vartojimo prekių kainos per mėnesį padidėjo 1,3 proc., paslaugų – 1,1 proc.
* Valstybės ir savivaldybių institucijų administruojamos vartojimo prekių ir paslaugų kainos padidėjo 2,9proc., rinkos – 0,9 proc.

**1 pav. Vartojimo prekių ir paslaugų kainų pokyčiai per mėnesį**

Palyginti su ankstesniu mėnesiu

* 2021 m. gruodį, palyginti su lapkričiu, būsto, vandens, elektros, dujų ir kito kuro grupės prekių ir paslaugų kainų pokytį (kainos padidėjo 5,5 proc.) nulėmė šilumos energijos (15,1 proc.), kietojo kuro (11,7 proc.) kainų padidėjimas.
* Maisto produktų ir nealkoholinių gėrimų kainos padidėjo 2,1 proc. Labiausiai kito kai kurių šviežių vaisių ir daržovių kainos: daugiausia padidėjo vynuogių, žiedinių kopūstų, ilgavaisių agurkų, saldžiųjų paprikų, spanguolių kainos, bet sumažėjo greipfrutų, mandarinų, kivių, obuolių, baltagūžių kopūstų kainos. Taip pat pabrango grikių kruopos, konservuotas pienas, kefyras ir rūgpienis, sūriai ir varškė, bet atpigo šviežios ar atšaldytos jūros gėrybės, cukrus, pievagrybiai, kakava.
* Dėl sezoninių nuolaidų drabužių ir avalynės kainos sumažėjo 1,5 proc. Avalynė atpigo 2,9 proc, drabužiai – 1 proc.
* Alkoholinių gėrimų ir tabako gaminių kainos sumažėjo 0,8 proc. Pokytį lėmė spirituotų gėrimų (2,9 proc.), vyno ir vyno produkcijos (0,3 proc.) kainų sumažėjimas.

1 lentelė. Didžiausi vartojimo prekių ir paslaugų kainų pokyčiai per mėnesį

2021 m. gruodžio mėn., palyginti su lapkričio mėn.

| Prekių ir paslaugų pavadinimas | Kainų padidėjimas, proc. | Prekių ir paslaugų pavadinimas | Kainų sumažėjimas (–), proc. |
| --- | --- | --- | --- |
| **Švieži vaisiai ir daržovės** |
| Vynuogės  | 15,1 | Greipfrutai  | –13,8 |
| Žiediniai kopūstai  | 14,6 | Mandarinai | –11,9 |
| Ilgavaisiai agurkai | 12,1 | Kiviai  | –6,7 |
| Saldžiosios paprikos  | 8,3 | Obuoliai  | –4,5 |
| Spanguolės | 5,8 | Baltagūžiai kopūstai  | –4,0 |
| Citrinos | 5,6 | Burokėliai | –3,8 |
| Šilauogės | 3,9 | Kriaušės | –3,7 |
| Kininiai kopūstai | 3,1 |  |  |
| Lapinės salotos  | 2,8 |  |  |
| **Maisto produktai ir nealkoholiniai gėrimai** |
| Grikių kruopos | 18,5 | Šviežios ar atšaldytos jūros gėrybės | –9,1 |
| Konservuotas pienas  | 6,3 | Cukrus | –5,1 |
| Kefyras ir rūgpienis | 5,2 | Pievagrybiai  | –2,8 |
| Sūriai ir varškė  | 5,0 | Kakava | –2,3 |
| Sūdytos žuvys  | 4,8 | Konservuotos ir paruoštos daržovės ir daržovių produktai | –1,5 |
| Šviežia ir atšaldyta žuvis  | 4,7 | Kalakutiena | –0,8 |
| Margarinas | 4,4 |  |  |
| Valgomieji subproduktai | 4,1 |  |  |
| Jogurtas | 4,1 |  |  |
| **Alkoholiniai gėrimai ir tabako gaminiai** |
| Alus  | 0,1 | Spirituoti gėrimai | –2,9 |
|  |  | Vynas ir vyno produkcija | –0,3 |
| **Ne maisto prekės** |
| Produktai gyvūnams augintiniams | 3,4 | Avalynė  | –2,9 |
| Kitos grindų dangos | 2,2 | Namų valymo ir priežiūros priemonės | –2,7 |
| Lygintuvai | 2,1 | Asmens higienos reikmenys | –1,5 |
| Šildytuvai, oro kondicionieriai | 1,9 | Informacijos apdorojimo įrenginių reikmenys  | –1,5 |
| Stalo ir vonios kambario skalbiniai | 1,8 | Drabužiai | –1,0 |
| Gėlės | 1,7 | Kilimai ir kilimėliai | –0,9 |
| Žaislai, žaidimai, mėgstami dalykai | 1,6 | Asmens priežiūros prekės | –0,8 |
| **Energetinės prekės** |
| Šilumos energija | 15,1 | Skystasis kuras | –4,4 |
| Kietasis kuras  | 11,7 | Suskystintos automobilinės dujos | –1,2 |
| Suskystintos dujos maistui gaminti | 4,1 |  |  |
| Dyzeliniai degalai | 0,5 |  |  |
| Benzinas | 0,1 |  |  |
| **Paslaugos** |
| Keleivių vežimo oro transportu  | 17,4 |  |  |
| Kino, teatro, koncertų | 11,7 |  |  |
| Aprangos valymo | 4,8 |  |  |
| Ligoninių  | 4,3 |  |  |
| Keleivių vežimo taksi  | 3,5 |  |  |
| Namų ūkio personalo ir namų priežiūros  | 2,0 |  |  |
| Sanatorijų | 1,7 |  |  |
| Buitinių prietaisų taisymo | 1,4 |  |  |
| Būsto priežiūros ir remonto  | 1,1 |  |  |
| Viešojo maitinimo | 0,5 |  |  |

* **2021 m. gruodžio metinė (2021 m. gruodį, palyginti su 2020 m. gruodžiu) infliacija sudarė 10,6 proc.** Metinei infliacijai daugiausia įtakos turėjo degalų ir tepalų, šilumos energijos, kietojo kuro, daržovių, pieno ir jo produktų, sūrio ir kiaušinių, dujų, duonos ir grūdų produktų, restoranų, kavinių ir panašių įstaigų paslaugų, asmeninių transporto priemonių techninės priežiūros ir remonto paslaugų, elektros energijos, azartinių lošimų (loterijos bilietų) kainų padidėjimas bei vandentiekos kainų sumažėjimas.
* Vartojimo prekių kainos per metus padidėjo 11,7 proc., paslaugų – 7,8 proc.
* Valstybės ir savivaldybių institucijų administruojamos kainos per metus padidėjo 14,1 proc., rinkos –10 proc.
* 2021 m., kaip ir ankstesniais metais, išliko paslaugų kainų didėjimo tendencija. Pašto (siuntų iš trečiųjų šalių apmokestinimo) paslaugų kainos padidėjo 47,9 proc., poilsio namų – 38,8 proc., asmeninių transporto priemonių techninė apžiūros – 27,6 proc., azartinių lošimų (loterijos bilietų) – 22,8 proc., sporto ir poilsio įrangos bei reikmenų nuomos – 20,4 proc., kino, teatro koncertų – 20,2 proc., būsto priežiūros ir remonto – 14,6 proc., keleivių vežimo geležinkeliu – 12,5 proc., keleivių vežimo taksi – 11,4 proc., muziejų – 11,4 proc., namų ūkio personalo ir namų priežiūros – 11,3 proc., viešbučių – 10,9 proc., asmeninių transporto priemonių techninės priežiūros ir remonto – 10,4 proc., kirpyklų ir asmens priežiūros įstaigų – 9,9 proc., viešojo maitinimo – 8,2 proc.
* 2021 m. iš energetinių prekių šilumos energija pabrango 59,8 proc., kietasis kuras – 52,8 proc., suskystintos dujos maistui gaminti – 51,3 proc., skystasis kuras – 45,2 proc., suskystintos automobilinės dujos – 41,8 proc., gamtinės dujos – 39,9 proc., dyzeliniai degalai – 35,4 proc., benzinas – 33,5 proc., elektros energija – 11,2 proc.
* Alkoholinių gėrimų ir tabako gaminių metinį 1,9 proc. kainų padidėjimą lėmė 4,1 proc. padidėjusios tabako gaminių kainos, 1,5 proc. – alaus, 1,1 proc. – vyno ir vyno produkcijos.
* 2021 m. maisto produktų ir nealkoholinių gėrimų kainos padidėjo 10,4 proc. Šviežios daržovės pabrango 34,6 proc. (iš jų daugiausia pabrango bulvės – 82,5 proc., burokėliai – 78,4 proc., agurkai – 51,8 proc., svogūnai – 49,3 proc.), saulėgrąžų aliejus – 32,5 proc., grikių kruopos – 24,8 proc., tešlos gaminiai su mėsa – 17,4 proc., padažai ir pagardai – 16,3 proc., varškė – 14,5 proc., pasterizuotas pienas – 13,8 proc., sūdytos žuvys – 13,1 proc., ledai – 12,7 proc., sviestas – 12,5 proc., margarinas – 11,9 proc., vištiena – 11,6 proc., saldumynai – 11,3 proc., kiti valgomieji gyvuliniai riebalai – 11,2 proc., kefyras ir rūgpienis – 11 proc., duona – 10,9 proc., švieži vaisiai ir uogos – 10,8 proc. (iš jų daugiausia pabrango spanguolės 34,3 proc., vynuogės – 21,4 proc., kiviai – 28,1 proc., kriaušės – 19,6 proc., mandarinai – 16,9 proc.), o atpigo šviežios ar atšaldytos jūros gėrybės – 10,2 proc., alyvuogių aliejus – 2,4 proc.
* Iš ne maisto prekių pabrango informacijos apdorojimo įrenginių reikmenys 17,5 proc., kilimai ir kitos grindų dangos – 14 proc., gaminiai ir medžiagos būsto priežiūrai ir remontui – 14,4 proc., gėlės – 14,2 proc., apšvietimo įranga – 13,4 proc., dviračiai – 12,1 proc.

2 pav. Metinė infliacija 2016–2021 m. gruodžio mėn.

* **2021 m. gruodį vidutinė metinė infliacija sudarė 4,7 proc.**

**3 pav. Vidutinė metinė infliacija 2016–2021 m. gruodžio mėn.**

2 lentelė. Vartojimo prekių ir paslaugų kainų pokyčiai 2021 m. gruodžio mėn.

Procentais

| Vartojimo prekių ir paslaugų skyriai pagal COICOP 19991 | Vartojimo išlaidų lyginamosios dalys bendrose vartojimo išlaidose | Kainų padidėjimas, sumažėjimas (–) |
| --- | --- | --- |
| 2021 m. gruodžio mėn., palyginti su | vidutinis metinis2020–2021 m. gruodžio mėn.2019–2020 m. gruodžio mėn. |
| 2021 m. lapkričio mėn. | 2020 m. gruodžio mėn. |
| **Vartojimo prekės ir paslaugos** | **100,0** | **1,2** | **10,6** | **4,7** |
| Maisto produktai ir nealkoholiniai gėrimai | 21,66 | 2,1 | 10,4 | 2,8 |
| Alkoholiniai gėrimai ir tabako gaminiai | 9,07 | –0,8 | 1,9 | 2,0 |
| Drabužiai ir avalynė | 6,66 | –1,5 | 4,7 | 1,3 |
| Būstas, vanduo, elektra, dujos ir kitas kuras | 11,71 | 5,5 | 24,6 | 7,8 |
| Būsto apstatymas, namų apyvokos įranga ir kasdienė būsto priežiūra | 5,40 | –0,1 | 7,1 | 4,1 |
| Sveikatos priežiūra | 7,98 | 0,6 | 4,4 | 5,1 |
| Transportas | 13,25 | 0,7 | 17,8 | 9,4 |
| Ryšiai | 3,24 | 0,0 | 3,0 | 2,4 |
| Poilsis ir kultūra | 6,75 | 1,1 | 9,0 | 4,4 |
| Švietimas | 1,93 | 0,3 | 7,2 | 5,8 |
| Viešbučiai, kavinės ir restoranai | 5,43 | 0,5 | 8,3 | 4,9 |
| Įvairios prekės ir paslaugos | 6,92 | 0,0 | 7,8 | 3,9 |
| **Vartojimo prekės** | **70,52** | **1,3** | **11,7** | **4,5** |
| **Vartojimo paslaugos** | **29,48** | **1,1** | **7,8** | **5,0** |

 Individualaus vartojimo išlaidų pagal paskirtį klasifikatorius (angl. *Classification of Individual Consumption by Purpose* – COICOP 1999).

Įtaka bendram vartotojų kainų pokyčiui

Detalesnė informacija apie didžiausią įtaką bendram vartotojų kainų pokyčiui pateikiama lentelėse:

* Įtaka mėnesiniam vartojimo prekių ir paslaugų kainų pokyčiui.
* Didžiausia teigiama ir neigiama (–) įtakos bendram vartotojų kainų pokyčiui pagal COICOP 1999 vartojimo prekių ir paslaugų kategorijas.

Vartojimo prekių ir paslaugų kainų pokyčius 2022 m. sausį skelbsime vasario 14 d.

Daugiau informacijos šia tema rasite [Rodiklių duomenų bazėje](https://osp.stat.gov.lt/statistiniu-rodikliu-analize#/).

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Kaip keitėsi kainos nuo bet kurio Jus dominančio laikotarpio, galite pasiskaičiuoti infliacijos skaičiuoklėje: <http://estatistika.stat.gov.lt/skaiciuokle/>

Daugiau susijusių terminų ir paaiškinimų ieškokite [Statistikos terminų žodyne](https://osp.stat.gov.lt/statistikos-terminu-zodynas).

Paaiškinimai

**Metinė infliacija** – ataskaitinio mėnesio ir ankstesnių metų atitinkamo mėnesio vidutinio kainų lygio santykinis pokytis.

**Vidutinė metinė infliacija** – dvylikos paskutinių mėnesių ir atitinkamų ankstesnių dvylikos mėnesių vidutinio kainų lygio santykinis pokytis.

Kontaktinė informacija

Dalia Skirelienė

Kainų statistikos skyriaus vyriausioji specialistė

Tel. (8 5) 236 4741

El. p. dalia.skireliene@stat.gov.lt

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: VKI, infliacija, kainos, vartojimo prekės ir paslaugos.